**Det hender så mangt på Hovedøen**

*Text & Musikk : Dybwad & Kierulff*

Innover fjorden en snekke gled, Akk hvor timene flyr  
Bakenom åsen gikk solen ned, da vi nådde Dyna Fyr.  
Været er så vakkert, sa Johan. Skal vi gå i land?  
  
refr:  
Så gikk vi en deilig sommernatt i land på Hovedøen.   
Vi fant oss en vakker plett og satt og så utover sjø’n.  
Småfugler sang i busk og kratt så jeg ble rent betatt.  
Det hender så mangt på Hovedøen en midtsomernatt.  
  
Timevis satt vi der hånd i hånd. Og han sa så mye pent  
At om vi knytter ett elskovsbånd, sånn var det iallfall ment,  
Og jeg var så ung og dum enda, trodde alt hans sa  
  
refr  
Det var slik en deilig sommernatt på gamle Hovedøen.  
Og Gud vet hvor lenge slik vi satt og så utover sjø’n.  
Smafugler sang i busk og kratt, så jeg ble ganske matt.  
Det hender så mangt på Hovedøen en mdtsommernatt  
  
Kjærlighetslykken går lett i knas, Elskovsild blir til is  
Tenk at vår herlige lystseilas, endte i totalt forlis.  
Derfor ber og råder jeg enhver, pike fjern og nær.  
  
refr  
Gå aldri en deilig sommernatt i land på Hovedøen.  
Sitt aldri forelsket og betatt og se utover sjø’n.  
Sky alt som heter busk og kratt, men husk for alltid at:  
Det hender så mangt på Hovedøen en midtsommernatt.